Imtella' Novembru 15, 2021 - Aġġornata 15 Ta' Novembru, 2021 7:03pm Fl-Ingilterra, erba' irġiel kienu arrestati b'konnessjoni ma' splużjoni ta' karozza bomba barra l-isptar tan-nisa f'Liverpool. Dan l-inċident li seħħ ilbieraħ filgħaxija ġie ddikjarat mill-pulizija bħala inċident terroristiku. Taxi b'passiġġier fiha splodiet hekk kif waslet quddiem l-isptar fil-ħdax, propju kif fil-pajjiż kienu se jibdew żewġ minuti ta' silenzju ddedikati għal dawk li tilfu ħajjithom fil-gwerer. Il-Passiġġier kien iddikjarat mejjet fuq is-sit u għad irid jew trid tkun identifikata. Is-sewwieq tal-vettura indarab iżda jinsab f'kundizzjoni stabbli. Ix-xufier tat-taksi, David Perry, ġie kkunsidrat bħala eroj mis-Sintku ta' Liverpool, Joanne Anderson, għall-mod ta' kif sakkar lis-suspettat ġewwa l-karozza.